《五言次韵和君实苦雨三首 其二》
宋代·沈遘

不见清秋月，悠悠雨过弦。重阳初未解，委照固无偏。

安得长风御，都驱宿蔼旋。还当三五夕，圆魄独当天。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。